क्रिसमस आज, डीजे पर थिरकेंगे युवक बुजुर्ग ढोल-नगाड़े का उठाएंगे आनंद
स्कूली बच्चों ने हर्षोल्लास से मनाया क्रिसमस
क्रिसमस को लेकर बाजार में दिखी चहल-पहल, लोगों में उत्साह
भास्करन्यूज|जामताड़ा
प्रभुयीशु का जन्म दिन शुक्रवार को मनाया जाएगा। इसाई धर्मामलंबी द्वारा इस दिन को क्रिसमस के रूप में मनाया जाता है। मानव जीवन को प्रेम का संदेश देनेवाले प्रभु यीशु का जन्मोत्सव ही क्रिसमस है। इसाई समाज इसे पवित्र दिन के रूप में मानाते हैं। इसी दिन विश्व में प्रेम का संदेश बांटने वाले प्रभु यीशु का जन्म हुआ था। प्रत्येक वर्ष 25 दिसंबर को यीशु के जन्म पर क्रिसमस का त्योहार हर्षोल्लास के साथ मनाया जाता है। बड़ा दिन क्रिसमस डे को लेकर कैथोलिक मशीनरियों में काफी चहल-पहल रहती है। जामताड़ा कोर्ट रोड स्थित निर्मला निकेतन द्वारा बेवा में एक स्कूल भी संचालित किया जा रहा है। यहां कैथोलिक समुदाय की ओर से क्रिसमस की तैयारियां भी जोरों पर है। निर्मला निकेतन जामताड़ा में जहां काफी साज सज्जा की जा रही है, वहीं शहर से तीन दो किलोमीटर दूर बेवा स्थित स्कूल में भी क्रिसमस को रात भर सांस्कृतिक कार्यक्रमों का आयोजन स्कूली बच्चों द्वारा किया जाएगा। चर्च के फादर सामुएल टुडू ने बताया कि गुरुवार देर शाम चर्च में पाप स्वीकार संस्कार का कार्यक्रम किया गया। इस दौरान लोगों ने ईश्वर से पाप क्षमा की याचना की। इसके बाद मिस्सा पूजा का आयोजन किया गया। मौके पर बाईबल का पाठ किया गया। इसके बाद क्रिसमस का प्रवचन दिया गया। प्रवचन में लोगों ने चढ़ावा भी भेंट दिया। साथ ही चरनी का दर्शन लोगों ने किया। पूजा समाप्ति के बाद लोगों ने प्रसाद ग्रहण किया। इसके बाद लोग एक दूसरे को क्रिसमस की बधाई देंगे।
शुक्रवारका कार्यक्रम
मिस्सापूजा, बाईबल पाठ, प्रवचन, बधाई का दौर, प्रसाद वितरण, केरल सिंगिंग पार्टी गांव-गांव घूमेगी।
आकर्षक ढंग से सजाया गया चर्च।
क्रिसमस को आकर्षक बनाने के लिए चर्च में कई प्रकार की तैयारी की गई है। जिसमें युवाओं के लिए डीजे साउंड, बुजुर्ग के लिए मांडर नगाड़ा की व्यवस्था की गई है। साथ ही वैसे लोग जो ये सब नहीं पसंद करते हैं, उनके लिए वीडियाे शो का प्रबंधन किया गया है। ठंड से बचने के लिए चर्च परिसर में अलाव की व्यवस्था, वाहन पार्किंग की व्यवस्था की गई है। इस दौरान सुरक्षा की भी पुख्ता व्यवस्था की गई है। शो के सेलिब्रेशन के लिए फादर सामुएल टुडू एवं फादर एरमेलियूस कुजूर, मुख्य प्रबंधक महाशय मार्टिन मुर्मू, ब्यूरू सोरेन, सिस्टर मीरा, शशिलता, आमला, सीमन हांसदा, राकेश मुर्मू, संयज हांसदा, विकास मुर्मू, दिनेश, शिवशंकर, रोहित को जिम्मेदारी दी गई है।
बेवा चर्च में स्थपापित प्रभु यीशु की प्रतिमा।
hin_Deva hin_Deva hin_Deva san_Deva hin_Deva npi_Deva bho_Deva hin_Deva hin_Deva hin_Deva